CELEX: 62013CN0677
Language: el
Date: 2013-12-18 00:00:00
Title: Υπόθεση C-677/13: Προσφυγή της 18ης Δεκεμβρίου 2013 — Ευρωπαϊκή Επιτροπή κατά Ελληνικής Δημοκρατίας

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 52/30
            
         Προσφυγή της 18ης Δεκεμβρίου 2013 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-677/13)
   2014/C 52/55
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: M. Πατακιά και E. Sanfrutos Cano)
   
      Καθής: Ελληνική Δημοκρατία
   
      Αιτήματα
   
   
               —
            
            
               Να διαπιστωθεί ότι η Ελληνική Δημοκρατία,
               
                           —
                        
                        
                           μη λαμβάνοντας τα απαραίτητα μέτρα για την εξασφάλιση ότι α) η διαχείριση των αποβλήτων στον ΧΥΤΑ Κιάτου πραγματοποιείται χωρίς να τίθεται σε κίνδυνο η ανθρώπινη υγεία και χωρίς να βλάπτεται το περιβάλλον, β) απαγορεύεται η εγκατάλειψη, η απόρριψη ή η ανεξέλεγκτη διαχείριση των αποβλήτων του εν λόγω ΧΥΤΑ,
                        
                     
                           —
                        
                        
                           ανεχόμενη τη λειτουργία του εν λόγω ΧΥΤΑ χωρίς εγκεκριμένους περιβαλλοντικούς όρους και ισχύουσα άδεια που να σέβονται τις προϋποθέσεις και το περιεχόμενο για τη χορήγηση μια τέτοιας άδειας, επομένως μη εξασφαλίζοντας για τη διάθεση σε χώρους υγειονομικής ταφής μόνον αποβλήτων που έχουν υποστεί επεξεργασία και χωρίς να μπορεί ο κάτοχος των αποβλήτων ή ο φορέας εκμετάλλευσης του εν λόγω ΧΥΤΑ να αποδείξει πριν ή κατά την παράδοση ότι τα συγκεκριμένα απόβλητα μπορούν να γίνουν δεκτά στο χώρο ταφής σύμφωνα με τα κριτήρια που καθορίζονται στην άδεια και ότι πληρούν τα κριτήρια αποδοχής που καθορίζονται στο παράρτημα ΙΙ,
                        
                     
                           —
                        
                        
                           μη μεριμνώντας ώστε οι διαδικασίες ελέγχου και παρακολούθησης κατά τη φάση της λειτουργίας να πληρούν τις ελάχιστες νόμιμες απαιτήσεις,
                        
                     παρέβη τις υποχρεώσεις που υπέχει δυνάμει των άρθρων 13, 23 και 36 παράγραφος 1 της οδηγίας 2008/98/ΕΚ (1) για τα απόβλητα καθώς και των άρθρων 6 (σημείο α), 8, 9 (α, β και γ), 11 παράγραφος 1 (σημείο α) και 12 της οδηγίας 99/31/ΕΚ (2) περί υγειονομικής ταφής των αποβλήτων.
            
         
               —
            
            
               Να καταδικαστεί η Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1)
            
            
               Οι ελληνικές αρχές εξακολουθούν να ανέχονται τη λειτουργία του ΧΥΤΑ Κιάτου χωρίς εγκεκριμένους περιβαλλοντικούς όρους και χωρίς την κατάλληλη άδεια (παραβίαση του άρθρου 23 της οδηγίας 2008/98/ΕΚ καθώς και των άρθρων 8, ειδικά του σημείου α) και 9 (α, β, γ) της οδηγίας 99/31/ΕΚ). Λόγω απουσίας της συγκεκριμένης άδειας, η Ελληνική Δημοκρατία δεν είναι επίσης σε θέση να τηρεί τις υποχρεώσεις που απορρέουν από τα άρθρα 6, σημείο α, και 11 παράγραφος 1 (σημείο α) της οδηγίας 99/31/ΕΚ.
            
         
               2)
            
            
               Οι αυτοψίες που πραγματοποιήθηκαν στις 24 Οκτωβρίου 2007, στις 3 Νοεμβρίου 2011 και στις 31 Ιουλίου 2012 φανέρωσαν ορισμένα σημαντικά προβλήματα δυσλειτουργίας του ΧΥΤΑ Κιάτου και υπερκορεσμό του χώρου. Υπάρχει δηλαδή παραβίαση των άρθρων 13 και 36 παράγραφος 1 της οδηγίας 2008/98/ΕΚ και των άρθρων 8,9, και 12 της οδηγίας 99/31/ΕΚ.
            
         
      (1)  EE L 312 της 22.11.2008, σ. 3 έως 30
   
   
      (2)  EE L 182 της 16.7.1999, σ. 1 έως 19